
Z A P I S N I K
s 23. sjednice Vijeća Mjesnog odbora Utrine,

održane dana 15. ožujka 2023.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Ivana Gucek, Dario Laštre, Marija Luić, Štefica Ljubić-Karaga, Mira Matičić, Tajna Pavlović-Stojić i Ivan Vranković
NENAZOČNI ČLANOVI VIJEĆA: Aleksandra Čar
OSTALI NAZOČNI:

Ž.Š. i J.M.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 8 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 7 glasova i 1 koja ne glasa prihvaća tekst Zapisnika s 22. sjednice Vijeća, održane 20. veljače 2023.
Vijeće JEDNOGLASNO utvrđuje 
D N E V N I   R E D

1. Izvješće Mandatnog povjerenstva o mirovanju mandata članu Vijeća Mjesnog
    odbora Utrine i početku obnašanja dužnosti zamjenika člana Vijeća

2. Zaključak o prihvaćanju izvješća Mandatnog povjerenstva, donosi se

3. Prisega

4. Iscrtavanje pješačkog prijelaza, zaključak, donosi se

5. Krpanje asfalta, zaključak, donosi se

6. Zahtjev za korištenje prostora MO Utrine za potrebe HDZ a, zaključak-donosi se
7. Razno, upiti, obavijesti
Ad 1. Izvješće Mandatnog povjerenstva o mirovanju mandata članu Vijeća Mjesnog
odbora Utrine i početku obnašanja dužnosti zamjenika člana Vijeća

Na temelju članka 7. Poslovnika o radu Vijeća Mjesnog odbora Utrine od 02. srpnja

2018., Mandatno povjerenstvo Vijeća Mjesnog odbora Utrine, na 23. sjednici, 15. ožujka

2023., podnosi

I Z V J E Š Ć E

o ostavci na mandat članu Vijeća Mjesnog odbora Utrine

i početku obnašanja dužnosti zamjenika člana Vijeća

I.

A) Mandatno povjerenstvo utvrđuje da je IVAN PUH, iz Zagreba, Katićev prilaz 3, izabran s

kandidacijske liste SOCIJALDEMOKRATSKA PARTIJA HRVATSKE –SDP, s danom 08.

prosinca 2022. godine, dao ostavku na dužnost člana Vijeća Mjesnog odbora Utrine.

B)  Sukladno članku 14. Odluke o izborima članova vijeća gradskih četvrti i članova vijeća

mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 –

pročišćeni tekst) SOCIJALDEMOKRATSKA PARTIJA HRVATSKE – SDP donijela je 22.

veljače 2023. odluku da će umjesto Ivana Puha, dužnost zamjenice člana Vijeća obnašati

MIRA MATIČIĆ, iz Zagreba, Marjanovićev prilaz 6.

II.

Mandatno povjerenstvo predlaže Vijeću da donese Zaključak o prihvaćanju Izvješća

Mandatnog povjerenstva da zamjena za Ivana Puha koja je dao ostavku na mandat bude

MIRA MATIČIĆ SOCIJALDEMOKRATSKA PARTIJA HRVATSKE– SDP

Ad 2. Zaključak o prihvaćanju izvješća Mandatnog povjerenstva, 
Na temelju članka 7. Poslovnika o radu Vijeća Mjesnog odbora Utrine od 02. srpnja

2018., Vijeće Mjesnog odbora Utrine, na 23. sjednici, 15. ožujka 2023., donijelo je

Z A K LJ U Č A K

o prihvaćanju izvješća Mandatnog povjerenstva

o ostavci na mandat članu Vijeća Mjesnog odbora Utrine

i početku obnašanja dužnosti zamjenika člana Vijeća

1. Prima se na znanje izvješće Mandatnog povjerenstva o ostavci člana Vijeća Mjesnog

odbora Utrine Ivanu Puhu i aktiviranju mandata zamjenici članu Vijeća Miri Matičić.

2. Dana 08. prosinca 2022. prestaje mandat članu Vijeća Mjesnog odbora Utrine

IVANU PUHU.

3. Dana 22. veljače 2023. Mira Matičić započinje s obnašanjem dužnosti zamjenice

člana Vijeća.

4. Ovaj će zaključak biti objavljen na oglasnoj ploči u sjedištu Mjesnog odbora Utrine.

Ad 3. Prisega
PRISEGA
ZAMJENIKA ČLANA VIJEĆA MJESNOG ODBORA UTRINE

Ja, Mira Matičić, prisežem svojom čašću, da ću dužnost zamjenika člana Vijeća Mjesnog odbora Utrine obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Utrine, Gradske četvrti Novi Zagreb –istok, Grada Zagreba i Republike Hrvatske.

Ad. 4. Iscrtavanje pješačkog prijelaza
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o iscrtavanju pješačkog prijelaza
1. Vijeće Mjesnog odbora Utrine raspravljalo je o prijedlozima pješačkih prijelaza kojima je 

    potrebna obnova.

2. Vijeće Mjesnog odbora Utrine traži od Gradskog ureda za mjesnu samoupravu, civilnu zaštitu i sigurnost- odjel za održavanje komunalne infrastrukture ponovo iscrtavanje pješačkih prijelaza na sljedećim lokacijama:
a) oko tržnice Utrina- južna i istočna strana

b) ispred DV Utrina, Maretićeva 2

c) križanje Kombolove ulice s Balotinim prilazom

d) križanje Balotinog i Fancevljevog prilaza
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu 

za mjesnu samoupravu, civilnu zaštitu i sigurnost- odjel za održavanje komunalne infrastrukture.
Ad5. Krpanje asfalta
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o krpanju asfalta
1. Vijeće Mjesnog odbora Utrine raspravljalo je o prijedlozima mjesta za krpanje asfalta 

    kojima je potrebna obnova.
2. Vijeće Mjesnog odbora Utrine traži od Gradskog ureda za mjesnu samoupravu, civilnu
    zaštitu i sigurnost- odsjek za redovito održavanje nerazvrstanih cesta, Zagrebački holding-
    podružnica Zagrebačke ceste i Zagreb parking  krpanje asfalta na sljedećim lokacijama:

a) pored Skokov prilaz 2, rupa na nogostupu

b) Maretićeva 13-sjeverna strana zgrade, rupa na nogostupu

c) pored Maretićeva 4d, južna strana zgrade, rupa na nogostupu

d) Baradin prilaz 7, 9, 11, sjeverna strana, rupe ispred ulaza u zgradu
e) Ukrajinska ulica 1-9, sjeverna strana, rupe ispred ulaza u zgradu

f) križanje Balotin i Strohalov prilaz, kod trafo stanice, rupe na nogostupu
g) parkiralište južna strana tržnice Utrina
h) Balotin prilaz 2, ispred nebodera na cesti su rupe
i) Marjanovićev prilaz 7, na parkiralištu je rupa
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu 

    za mjesnu samoupravu, civilnu zaštitu i sigurnost- odsjek za redovito održavanje
    nerazvrstanih cesta, Zagrebački holding-podružnica Zagrebačke ceste i Zagreb parking.
  Ad. 6. Korištenje prostora Mjesne samouprave Utrine za potrebe Hrvatske
             demokratske stranke

Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o zahtjevu za korištenje prostora MS Utrine za potrebe

Hrvatske demokratske zajednice
1. Vijeće Mjesnog odbora Utrine raspravljalo je o zahtjevu za povremeno korištenje prostora MS Utrine za potrebe Hrvatske demokratske zajednice.
2. Vijeće Mjesnog odbora Utrine odobrava Hrvatskoj demokratskoj zajednici
korištenje prostora Mjesne samouprave Utrine u sljedećim terminima – velika dvorana-četvrtkom od 17,00 do 21,00 sati.
      3.   Ovaj Zaključak dostavlja se Vijeću Gradske četvrti Novi Zagreb – istok, Gradskom 
            uredu za mjesnu samoupravu, civilnu zaštitu i sigurnost.
Ad. 7.  Pitanja, prijedlozi i obavijesti
         J.M. iznosi probleme vezane uz čistoću u liftu u pothodniku i žali se da su zidovi i stakla pošarani, postavlja pitanje da li kamere funkcioniraju i da li itko čisti pothodnik. Predsjednica Vijeća će provjeriti informacije i povratno javiti. 
Predsjednica Vijeće informira vijećnike o izvješću o stanju na Jakuševcu,  vijećnik Milan Božić u raspravi konstatira kako još uvijek nismo dobili nikakve konkretne odgovore od mjerodavnih službi.
Vijećnica Štefica Ljubić Karaga, traži da se stavlja obavijest kad je koncentracija lebdećih čestica visoka, vijećnik Milan Božić predlaže da informacije tog tipa budu na televiziji.

Predsjednica obavještava o novostima vezanim za postavljanje košarica za smeće u naselju te da će biti postavljen znatno manji broj koševa za smeće od traženih jer dio lokacija nije u planu održavanja. Za održavanje dječjih sprava u naselju je potrebno dati nalog Mjesnoj samoupravi kako bi oni dalje uputili nalog Zrinjevcu.
Milan Božić konstatira kako još ništa nije riješeno za klimavu ogradu na igralištu OŠ Mladost, te predsjednica Vijeća moli Ivana Vrankovića da to iskomunicira ponovo s ravnateljem škole. 

Ž.Š. obavještava da na Ukrajinskoj ulici su stavljene dvije zakrpe na cestu te da se puno bolje se čiste zelene površine od kad je došlo do promjene voditelja.
Predsjednica Vijeća obavještava o problemima o završetku radova na Šišićevoj ulici, te moli Vijećnicu Mariju Luić da pokuša to riješiti u koordinaciji s Zrinjevcem i Zagrebačkim cestama.
Predsjednica Vijeća obavještava o nalogu za sječu 15 borova na ŠRC Utrine za potrebe postavljanja klizačkog balona, za koje je izdano rješenje od Zavoda za zelenilo.  Najmanje 15 novih sadnica u visini od 3 metra biti će posađeno na jesen.

Potrebno je napraviti projektne zadatke za uređenje parka za pse,  te micanje ograde i gradnju sportskog parka pored bazena Utrina.
Predsjednica Vijeća obavještava da je bila u posjeti Terapijskom vrtu u Sesvetama-5000m2 zajedno s ravnateljicom Centra za autizam i voditeljicom jedinice Centra za autizam u sklopu DV Utrina. Pokrenuta je inicijativa da bi se na livadi iza Šišićeve ulice ukoliko bude moguće financiranje iz EU fondova, u narednom periodu izgradio društveni vrt s terapijskim dijelom.
Milan Božić obavještava o lokacijama na kojima treba hitno orezati stabla: Kombolova 11, Marjanovićev prilaz 11, Maretićeva i Šišićeva park. Tajna Pavlović-Stojić će uputiti naloge u daljnju proceduru.
Dogovoreno je da u travnju bude čišćenje s djecom iz OŠ Mladost, te da se očisti vježbalište između srednjih škola zajedno sa učenicima.
Štefica Ljubić Karaga govori o problemu stvaranja smeća kod I. gimnazije nakon uklanjanja kontejnera za odjeću,  Marija Luić će se raspitati o mogućnostima postavljanja novog kontejnera.
Marija Luić je bila na radionici Projekt „Razvoj turističke ponude u gradskim četvrtima“ 
u organizaciji trotočka d.o.o. koja u suradnji sa TZ grada Zagreba mapira lokacije koje bi se mogle uvrstiti u turističku ponudu.

Za Utrine je predložen oslikan mural s Jimmy Stanićem i Profesorom Baltazarom, tržnica Utrina i Pita cut, 

Štefica Ljubić Karaga predlaže postavljanje klupa ispred Pita cut-a, za što je potrebno dobiti suglasnost Mjesne samouprave.
Mira Matičić obavještava da su orezali stabla uz parking tržnice Utrina.

Dovršeno u 19:22 sati.
KLASA: 024-08/23-003/571
URBROJ: 251-13-11-9-23-2

Zagreb, 15. ožujak 2023.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       
